**AS Eesti Raudtee alustab märtsikuu alguses vedurijuhtide üldkoolituse läbiviimisega**

**AS Eesti Raudtee koolituskeskus alustab märtsikuu teisel nädalal vedurijuhtide üldkoolitusega. Koolitus toimub Haridus- ja Teadusministeeriumi 10.11.2020 käskkirjaga nr 1.1 3/20/333 aktsiaseltsile Eesti Raudtee antud tegevusloa alusel.**

AS Eesti Raudtee koolituskeskus ootab vedurijuhtide üldkoolitusele eelkõige raudtee eriveeremi juhi kutset omavaid isikuid. Koolitus algab märtsikuu teisel nädalal ja lõppeb eksamitega. Õpe toimub tööpäeviti tunniplaani alusel, koolitus toimub vene keeles ja eesti keeles ning õpe maht on kokku 160 tundi. Koolituse viivad läbi AS Eesti Raudtee ja teiste ettevõtete kogenud spetsialistid ja eksperdid.

Vedurijuhtide üldkoolitusel osalema kandideerimiseks palume esmalt koostada vabas vormis avalduse (kindlasti tuleb selles märkida ees- ja perekonnanimi, vanus, elukoht, kontakt telefoninumber ja e-maili aadress). Avalduse juurde on vajalik lisada:

* isikut tõendav dokument (ID kaart);
* haridust tõendav dokument (vähemalt keskharidus);
* raudtee eriveeremi juht, tase 4 või vedurijuhi abi kutsetunnistus;
* tõend vähemalt neli kuud raudtee eriveeremi juhina või vedurijuhi abina töötamise kohta.

Digitaalselt allkirjastatud avaldusi koos lisadega koolitusel osalemiseks saab **esitada kuni 20. veebruarini 2023** aadressile personal@evr.ee. Õppegrupp moodustatakse koolitusele registreerimise järjekorra ja vajadusel individuaalsete töövestluste alusel.

Õppijal on võimalus saada täiendavat infot e-posti teel (personal@evr.ee) või telefoni teel 615 8672.

**Edukad koolitusele kandideerijad peavad täiendavalt esitama:**

* tõendi tervisekontrolli läbimise kohta;
* maksetunnistuse koopia koolituse eest tasumise kohta.

**Raudteeseaduse alusel väljastatakse vedurijuhiluba isikule:**

1. kes on vähemalt 20-aastane;
2. omandanud põhihariduse ja läbinud Euroopa Nõukogu otsuses 85/368/EMÜ Euroopa Ühenduse liikmesriikide kutsekvalifikatsioonide võrreldavuse kohta (EÜT L 199, 31.07.1985, lk 56–59) nimetatud 3. taseme kutseõppe või keskhariduse baasil vedurijuhi väljaõppe üldkoolituse;
3. esitanud tõendi tervisekontrolli läbimise kohta;
4. edukalt sooritanud vedurijuhieksami.